### Beslutningstema

Der skal tages stilling til driftsstøtte, brugsret til bygning samt rentefrit lån til Tekstilcenter Højer.

### Historik

Økonomiudvalget behandlede ansøgning om støtte samt overdragelse af ejendomme i april 2023. Her besluttede man at oversende ansøgningen til budgetforhandlingerne.

I budgetaftalen for 2024 blev følgende besluttet:
Til ”Lea Rasmussen – Nordisk center for tekstil” overdrages 3 bygninger, som samlet har en anslået værdi på 9,5 mio. kr. Overdragelsen sker når den øvrige finansiering er på plads. Derudover ydes 1 mio. kr. årligt til driftsstøtte - foreløbigt 3 år efter opstart.

### Sagsfremstilling

Arbejdet med at oprette et tekstilcenter er nu så fremskredet, at man er klar til at gå i drift. Det er dog på en mindre skala end det oprindelige projekt, så der anmodes om tilskud på et lavere niveau end det der blev behandlet i 2023.

Planen er at gå i gang i [adresse] 23, hvor TMI tidligere havde til huse med [adresse]. Der er skaffet finansiering fra fonde på i alt 1.576 mio. kr. For disse penge kan der købes det nødvendige udstyr, bl.a. 2 TC2 væve og andet.

Tønder Kommune anmodes om tilladelse til at bruge [adresse] 23, Stuen til centret. Lokalet udlejes via Højer Byudvikling Aps, og bruges pt. af en lokal kunstner til udstilling, hvilket godt kan fortsætte sideløbende. I perioder vil man også anvende [adresse] til indfarvning af garn m.v.. Også dette kan ske samtidig med, at ejendommen er i brug til kunsthåndværk i øvrigt.

Der anmodes om et kommunalt driftstilskud på 250.000 kr. i 2027 stigende til 325.000 i 2028 og fremover, da man fra dette tidspunkt forventer at skulle betale husleje for anvendelsen af [adresse] til Tønder Kommune.

Der anmodes også om, at kommunen bevilger et midlertidigt rentefrit lån på 450.000 kr. til dækning af likviditeten i perioden fra igangsætning til at alle støttebeløb fra bl.a. Landdistriktspuljen er fuldt og endeligt modtaget.

### Økonomi

Tilskud til tekstilcentret finansieres over bevillingen vedtaget i budget 2024.

### Indstilling Kommunaldirektøren indstiller,

at Tekstilcenter Højer kan benytte [adresse],
at der bevilliges et driftstilskud på 250.000 kr. i 2027 samt et driftstilskud på 325.000 i 2028 og fremadrettet finansieret over budgetaftalen for 2024, og
at der ydes et rentefrit lån på 450.000 kr. som afdrages endeligt, når momsrefusion og tilskud fra Landdistriktspuljen foreligger senest ved udgangen af 2026.

**Beslutning i Økonomiudvalget den 21. august 2025, pkt. 14:**

Indstillingen anbefales.

### Beslutning

Indstillingen godkendt.

Casper Danielsen (V) deltog ikke i mødet.